# Επίσημη Εφημερίδα C 488/2021

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 488 |
| | |
| Έκδοση στην ελληνική γλώσσα | Ανακοινώσεις και Πληροφορίες | 64ό έτος6 Δεκεμβρίου 2021 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 488

Έκδοση στην ελληνική γλώσσα

Ανακοινώσεις και Πληροφορίες

64ό έτος6 Δεκεμβρίου 2021

---

| Περιεχόμενα | Σελίδα |
| --- | --- |
| | II   Ανακοινώσεις |
| | ΚΟΙΝΕΣ ΔΗΛΩΣΕΙΣ |
| | Ευρωπαϊκό ΚοινοβούλιοΣυμβούλιοΕυρωπαϊκή Επιτροπή |
| 2021/C 488/01 | Δηλώσεις σχετικά με τον κανονισμό (ΕΕ) 2021/2115 του Ευρωπαϊκού Κοινοβουλίου και του Συμβουλίου, της 2ας Δεκεμβρίου 2021, σχετικά με τη θέσπιση κανόνων για τη στήριξη των στρατηγικών σχεδίων που πρέπει να καταρτίζονται από τα κράτη μέλη στο πλαίσιο της κοινής γεωργικής πολιτικής (στρατηγικά σχέδια για την ΚΓΠ) και να χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ) και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση των κανονισμών (ΕΕ) αριθ. 1305/2013 και (ΕΕ) αριθ. 1307/2013 | 1 |
| 2021/C 488/02 | Δηλώσεις σχετικά με τον κανονισμό (ΕΕ) 2021/2116 του Ευρωπαϊκού Κοινοβουλίου και του Συμβουλίου, της 2ας Δεκεμβρίου 2021, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση του κανονισμού (ΕΕ) αριθ. 1306/2013 | 3 |
| 2021/C 488/03 | Δηλώσεις σχετικά με τον κανονισμό (ΕΕ) 2021/2117 του Ευρωπαϊκού Κοινοβουλίου και του Συμβουλίου, της 2ας Δεκεμβρίου 2021, σχετικά με την τροποποίηση των κανονισμών (ΕΕ) αριθ. 1308/2013 για τη θέσπιση κοινής οργάνωσης των αγορών γεωργικών προϊόντων, (ΕΕ) αριθ. 1151/2012 για τα συστήματα ποιότητας των γεωργικών προϊόντων και των τροφίμων, (ΕΕ) αριθ. 251/2014 για τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αρωματισμένων αμπελοοινικών προϊόντων και (ΕΕ) αριθ. 228/2013 για τον καθορισμό ειδικών μέτρων για τη γεωργία στις εξόχως απόκεντρες περιοχές της Ένωσης | 6 |

Περιεχόμενα

Σελίδα

II   Ανακοινώσεις

ΚΟΙΝΕΣ ΔΗΛΩΣΕΙΣ

Ευρωπαϊκό ΚοινοβούλιοΣυμβούλιοΕυρωπαϊκή Επιτροπή

2021/C 488/01

Δηλώσεις σχετικά με τον κανονισμό (ΕΕ) 2021/2115 του Ευρωπαϊκού Κοινοβουλίου και του Συμβουλίου, της 2ας Δεκεμβρίου 2021, σχετικά με τη θέσπιση κανόνων για τη στήριξη των στρατηγικών σχεδίων που πρέπει να καταρτίζονται από τα κράτη μέλη στο πλαίσιο της κοινής γεωργικής πολιτικής (στρατηγικά σχέδια για την ΚΓΠ) και να χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ) και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση των κανονισμών (ΕΕ) αριθ. 1305/2013 και (ΕΕ) αριθ. 1307/2013

1

2021/C 488/02

Δηλώσεις σχετικά με τον κανονισμό (ΕΕ) 2021/2116 του Ευρωπαϊκού Κοινοβουλίου και του Συμβουλίου, της 2ας Δεκεμβρίου 2021, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση του κανονισμού (ΕΕ) αριθ. 1306/2013

3

2021/C 488/03

Δηλώσεις σχετικά με τον κανονισμό (ΕΕ) 2021/2117 του Ευρωπαϊκού Κοινοβουλίου και του Συμβουλίου, της 2ας Δεκεμβρίου 2021, σχετικά με την τροποποίηση των κανονισμών (ΕΕ) αριθ. 1308/2013 για τη θέσπιση κοινής οργάνωσης των αγορών γεωργικών προϊόντων, (ΕΕ) αριθ. 1151/2012 για τα συστήματα ποιότητας των γεωργικών προϊόντων και των τροφίμων, (ΕΕ) αριθ. 251/2014 για τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αρωματισμένων αμπελοοινικών προϊόντων και (ΕΕ) αριθ. 228/2013 για τον καθορισμό ειδικών μέτρων για τη γεωργία στις εξόχως απόκεντρες περιοχές της Ένωσης

6

---

| EL | |
| --- | --- |

EL

---

II Ανακοινώσεις

ΚΟΙΝΕΣ ΔΗΛΩΣΕΙΣ

Ευρωπαϊκό Κοινοβούλιο Συμβούλιο Ευρωπαϊκή Επιτροπή

| 6.12.2021 | EL | Επίσημη Εφημερίδα της Ευρωπαϊκής Ένωσης | C 488/1 |
| --- | --- | --- | --- |

6.12.2021

EL

Επίσημη Εφημερίδα της Ευρωπαϊκής Ένωσης

C 488/1

---

Δηλώσεις σχετικά με τον κανονισμό (ΕΕ) 2021/2115 του Ευρωπαϊκού Κοινοβουλίου και του Συμβουλίου, της 2ας Δεκεμβρίου 2021, σχετικά με τη θέσπιση κανόνων για τη στήριξη των στρατηγικών σχεδίων που πρέπει να καταρτίζονται από τα κράτη μέλη στο πλαίσιο της κοινής γεωργικής πολιτικής (στρατηγικά σχέδια για την ΚΓΠ) και να χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ) και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση των κανονισμών (ΕΕ) αριθ. 1305/2013 και (ΕΕ) αριθ. 1307/2013 (1)

(2021/C 488/01)

Δήλωση του Συμβουλίου σχετικά με την απλούστευση της ΚΓΠ

Το νέο μοντέλο υλοποίησης (NDM) θα πρέπει να επιτρέπει την αντικατάσταση της εκκαθάρισης των δαπανών με βάση τη συμμόρφωση με την εκκαθάριση των δαπανών βάσει επιδόσεων, θα πρέπει δε η ανάπτυξη των συστημάτων ελέγχου και κυρώσεων να εναπόκειται στην ευχέρεια των κρατών μελών, σύμφωνα με την αρχή της επικουρικότητας.

Το Συμβούλιο ζητεί οι διατάξεις που θα εκδώσει η Επιτροπή στις μελλοντικές κατευθυντήριες γραμμές να λαμβάνουν πλήρως υπόψη το σκεπτικό του νέου μοντέλου υλοποίησης. Δεν θα πρέπει να οδηγούν στην επαναφορά απαιτήσεων συμμόρφωσης που υπερβαίνουν το πεδίο εφαρμογής που ορίζεται στο άρθρο 37 του οριζόντιου κανονισμού.

Ειδικότερα, θα πρέπει να παρέχουν ένα καλύτερο πλαίσιο για τη διαδικασία καθορισμού των ποσών που πρέπει να αποκλείονται από τη χρηματοδότηση της ΕΕ, σύμφωνα με τον τρέχοντα προγραμματισμό, λαμβάνοντας υπόψη το είδος της παράβασης, προκειμένου να διασφαλιστεί ότι είναι αναλογικά προς το επίπεδο της οικονομικής ζημίας που προκαλείται στην ΕΕ, ιδίως όσον αφορά τις επιπτώσεις των ανωμαλιών που σχετίζονται με την επιβολή όρων. Στο πλαίσιο αυτό, ζητούμε να αποσαφηνιστεί περαιτέρω ο ορισμός των σοβαρών ελλείψεων στα συστήματα διακυβέρνησης. Έλλειψη μπορεί να εντοπιστεί κατά την αξιολόγηση της λειτουργίας των φορέων διακυβέρνησης και των βασικών απαιτήσεων της Ένωσης, συμπεριλαμβανομένων των συστημάτων υποβολής εκθέσεων. Αυτό μπορεί να γίνει με επανεξέταση του συστήματος εσωτερικού ελέγχου, συμπεριλαμβανομένων των δοκιμών συμμόρφωσης. Οι δημοσιονομικές διορθώσεις θα πρέπει να περιορίζονται σε σενάρια όπου εντοπίζονται σοβαρές συστηματικές ελλείψεις στα συστήματα διακυβέρνησης. Το ποσό που πρέπει να αποκλειστεί θα πρέπει να συνδέεται με το αχρεωστήτως καταβληθέν ποσό ή με τις διοικητικές κυρώσεις που θα είχαν επιβληθεί. Η χρήση κατ’ αποκοπή διορθώσεων θα πρέπει να περιορίζεται στις περιπτώσεις στις οποίες είναι αδύνατος ο ακριβής υπολογισμός του αχρεωστήτως καταβληθέντος ποσού.

Επιπλέον, οι κατευθυντήριες γραμμές θα πρέπει να προβλέπουν ότι οι επαληθεύσεις που αναμένονται από τους οργανισμούς πιστοποίησης περιορίζονται, όσον αφορά την αξιολόγηση των συστημάτων διακυβέρνησης, στη διαχείριση των κανόνων της Ένωσης από τα εν λόγω συστήματα, χωρίς να την επεκτείνουν στους όρους επιλεξιμότητας μεμονωμένων δικαιούχων που καθορίζονται στα στρατηγικά σχέδια της ΚΓΠ.

Το Συμβούλιο καλεί την Επιτροπή να διασφαλίσει, σύμφωνα με τους εξαγγελθέντες στόχους, ότι το νέο μοντέλο υλοποίησης δεν θα οδηγήσει σε σημαντική αύξηση του φόρτου για τα κράτη μέλη, αλλά σε συνολική απλούστευση, εξασφαλίζοντας παράλληλα την προστασία των οικονομικών συμφερόντων της Ένωσης, ιδίως μέσω της διαδικασίας έγκρισης των στρατηγικών σχεδίων της ΚΓΠ και της εφαρμογής του άρθρου 59 του οριζόντιου κανονισμού. Το Συμβούλιο ζητεί επίσης από την Επιτροπή να μην ακυρώσει τα διοικητικά οφέλη από την εισαγωγή του νέου μοντέλου υλοποίησης με την απαίτηση υποβολής συμπληρωματικών εκθέσεων για την παρακολούθηση και την αξιολόγηση.

Κοινή δήλωση του Ευρωπαϊκού Κοινοβουλίου και του Συμβουλίου σχετικά με την κοινωνική διάσταση της κοινής γεωργικής πολιτικής

Το Ευρωπαϊκό Κοινοβούλιο και το Συμβούλιο καλούν την Επιτροπή να παρακολουθεί, μέσω μελέτης που θα διεξαχθεί δύο έτη μετά τα πρώτα δύο έτη εφαρμογής των κοινωνικών προϋποθέσεων από όλα τα κράτη μέλη, τον αντίκτυπο του μηχανισμού στις συνθήκες εργασίας των εργαζομένων και τη λειτουργία του συστήματος κυρώσεων και, κατά περίπτωση, να υποβάλει προτάσεις για την ενίσχυση της κοινωνικής διάστασης της ΚΓΠ.

Έως το 2025, η Επιτροπή θα αξιολογήσει τη δυνατότητα ενσωμάτωσης του άρθρου 7 παράγραφος 1 του κανονισμού (ΕΕ) αριθ. 492/2011 του Ευρωπαϊκού Κοινοβουλίου και του Συμβουλίου (2) για την ελεύθερη κυκλοφορία των εργαζομένων στο παράρτημα ΧΧ και, κατά περίπτωση, θα υποβάλει σχετικές προτάσεις.

Δήλωση της Επιτροπής σχετικά με τη δυνατότητα του Βελγίου να υποβάλει δύο στρατηγικά σχέδια της ΚΓΠ

Σύμφωνα με τις διατάξεις του άρθρου 104 του κανονισμού για το στρατηγικό σχέδιο της ΚΓΠ που συμφωνήθηκαν από τους συννομοθέτες και λαμβανομένου υπόψη του ιδιαίτερου συνταγματικού πλαισίου του Βελγίου, η Επιτροπή επιβεβαιώνει ότι θα δεχθεί να υποβάλει το Βέλγιο στρατηγικό σχέδιο της ΚΓΠ για καθεμία από τις σχετικές ομόσπονδες οντότητές του. Αυτό δεν επηρεάζει ούτε μεταβάλλει τις νομικές υποχρεώσεις του Βελγίου βάσει του κανονισμού για το στρατηγικό σχέδιο της ΚΓΠ.

Δήλωση του Ευρωπαϊκού Κοινοβουλίου σχετικά με τον ρόλο του Ευρωπαϊκού Συμβουλίου όσον αφορά τα νομοθετικά στοιχεία της κοινής γεωργικής πολιτικής

Το Ευρωπαϊκό Κοινοβούλιο αποδοκιμάζει το γεγονός ότι το Ευρωπαϊκό Συμβούλιο, στα συμπεράσματά του της 21ης Ιουλίου 2020, έλαβε αποφάσεις σχετικά με νομοθετικά στοιχεία της κοινής γεωργικής πολιτικής που θα έπρεπε, με βάση τις Συνθήκες, να αποφασίζονται σύμφωνα με τη συνήθη νομοθετική διαδικασία. Το Ευρωπαϊκό Κοινοβούλιο εκτιμά ότι οι μονομερείς και πρωθύστερες αυτές αποφάσεις είναι απαράδεκτες και θίγουν τα δικαιώματα του Ευρωπαϊκού Κοινοβουλίου ως συννομοθέτη που αποφασίζει σε ισότιμη βάση με το Συμβούλιο.

Το Ευρωπαϊκό Κοινοβούλιο αποδοκιμάζει το γεγονός ότι το Συμβούλιο δεν ήταν, ως εκ τούτου, διατεθειμένο να προβεί σε ουσιαστικές διαπραγματεύσεις με το Ευρωπαϊκό Κοινοβούλιο σχετικά με τα εν λόγω στοιχεία, με το επιχείρημα ότι αυτά είχαν ήδη αποφασιστεί από το Ευρωπαϊκό Συμβούλιο.

Ειδικότερα, το Ευρωπαϊκό Κοινοβούλιο διαπιστώνει ότι το Συμβούλιο δεν άρχισε ουσιαστικές διαπραγματεύσεις σχετικά με τις διατάξεις για την επιβολή ανώτατων ορίων και την προοδευτική μείωση που προβλέπονται στο άρθρο 17 καθώς και σχετικά με την ευελιξία μεταξύ των κατανομών άμεσων ενισχύσεων και των κατανομών του ΕΓΤΑΑ που ορίζονται στο άρθρο 96, και εκτιμά ότι το αποτέλεσμα των διαπραγματεύσεων για τα εν λόγω άρθρα δεν είναι ικανοποιητικό.

Το Ευρωπαϊκό Κοινοβούλιο αποδοκιμάζει έντονα την προσέγγιση του Συμβουλίου και φρονεί ότι κατ’ αυτόν τον τρόπο υπονομεύεται η ορθή λειτουργία της συνήθους νομοθετικής διαδικασίας. Επομένως, το Ευρωπαϊκό Κοινοβούλιο επιμένει ότι αυτό δεν θα πρέπει να επαναληφθεί σε μελλοντικές διαπραγματεύσεις στο πλαίσιο της συνήθους νομοθετικής διαδικασίας.

---

(1)  ΕΕ L 435 της 6.12.2021, σ. 1.

(2)  Κανονισμός (ΕΕ) αριθ. 492/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011, που αφορά την ελεύθερη κυκλοφορία των εργαζομένων στο εσωτερικό της Ένωσης (ΕΕ L 141 της 27.5.2011, σ. 1).

---

| 6.12.2021 | EL | Επίσημη Εφημερίδα της Ευρωπαϊκής Ένωσης | C 488/3 |
| --- | --- | --- | --- |

6.12.2021

EL

Επίσημη Εφημερίδα της Ευρωπαϊκής Ένωσης

C 488/3

---

Δηλώσεις σχετικά με τον κανονισμό (ΕΕ) 2021/2116 του Ευρωπαϊκού Κοινοβουλίου και του Συμβουλίου, της 2ας Δεκεμβρίου 2021, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση του κανονισμού (ΕΕ) αριθ. 1306/2013 (1)

(2021/C 488/02)

Δήλωση του Συμβουλίου σχετικά με την απλούστευση της ΚΓΠ

Το νέο μοντέλο υλοποίησης (NDM) θα πρέπει να επιτρέπει την αντικατάσταση της εκκαθάρισης των δαπανών με βάση τη συμμόρφωση με την εκκαθάριση των δαπανών βάσει επιδόσεων, θα πρέπει δε η ανάπτυξη των συστημάτων ελέγχου και κυρώσεων να εναπόκειται στην ευχέρεια των κρατών μελών, σύμφωνα με την αρχή της επικουρικότητας.

Το Συμβούλιο ζητεί οι διατάξεις που θα εκδώσει η Επιτροπή στις μελλοντικές κατευθυντήριες γραμμές να λαμβάνουν πλήρως υπόψη το σκεπτικό του νέου μοντέλου υλοποίησης. Δεν θα πρέπει να οδηγούν στην επαναφορά απαιτήσεων συμμόρφωσης που υπερβαίνουν το πεδίο εφαρμογής που ορίζεται στο άρθρο 37 του οριζόντιου κανονισμού.

Ειδικότερα, θα πρέπει να παρέχουν ένα καλύτερο πλαίσιο για τη διαδικασία καθορισμού των ποσών που πρέπει να αποκλείονται από τη χρηματοδότηση της ΕΕ, σύμφωνα με τον τρέχοντα προγραμματισμό, λαμβάνοντας υπόψη το είδος της παράβασης, προκειμένου να διασφαλιστεί ότι είναι αναλογικά προς το επίπεδο της οικονομικής ζημίας που προκαλείται στην ΕΕ, ιδίως όσον αφορά τις επιπτώσεις των ανωμαλιών που σχετίζονται με την επιβολή όρων. Στο πλαίσιο αυτό, ζητούμε να αποσαφηνιστεί περαιτέρω ο ορισμός των σοβαρών ελλείψεων στα συστήματα διακυβέρνησης. Έλλειψη μπορεί να εντοπιστεί κατά την αξιολόγηση της λειτουργίας των φορέων διακυβέρνησης και των βασικών απαιτήσεων της Ένωσης, συμπεριλαμβανομένων των συστημάτων υποβολής εκθέσεων. Αυτό μπορεί να γίνει με επανεξέταση του συστήματος εσωτερικού ελέγχου, συμπεριλαμβανομένων των δοκιμών συμμόρφωσης. Οι δημοσιονομικές διορθώσεις θα πρέπει να περιορίζονται σε σενάρια όπου εντοπίζονται σοβαρές συστηματικές ελλείψεις στα συστήματα διακυβέρνησης. Το ποσό που πρέπει να αποκλειστεί θα πρέπει να συνδέεται με το αχρεωστήτως καταβληθέν ποσό ή με τις διοικητικές κυρώσεις που θα είχαν επιβληθεί. Η χρήση κατ’ αποκοπή διορθώσεων θα πρέπει να περιορίζεται στις περιπτώσεις στις οποίες είναι αδύνατος ο ακριβής υπολογισμός του αχρεωστήτως καταβληθέντος ποσού.

Επιπλέον, οι κατευθυντήριες γραμμές θα πρέπει να προβλέπουν ότι οι επαληθεύσεις που αναμένονται από τους οργανισμούς πιστοποίησης περιορίζονται, όσον αφορά την αξιολόγηση των συστημάτων διακυβέρνησης, στη διαχείριση των κανόνων της Ένωσης από τα εν λόγω συστήματα, χωρίς να την επεκτείνουν στους όρους επιλεξιμότητας μεμονωμένων δικαιούχων που καθορίζονται στα στρατηγικά σχέδια της ΚΓΠ.

Το Συμβούλιο καλεί την Επιτροπή να διασφαλίσει, σύμφωνα με τους εξαγγελθέντες στόχους, ότι το νέο μοντέλο υλοποίησης δεν θα οδηγήσει σε σημαντική αύξηση του φόρτου για τα κράτη μέλη, αλλά σε συνολική απλούστευση, εξασφαλίζοντας παράλληλα την προστασία των οικονομικών συμφερόντων της Ένωσης, ιδίως μέσω της διαδικασίας έγκρισης των στρατηγικών σχεδίων της ΚΓΠ και της εφαρμογής του άρθρου 59 του οριζόντιου κανονισμού. Το Συμβούλιο ζητεί επίσης από την Επιτροπή να μην ακυρώσει τα διοικητικά οφέλη από την εισαγωγή του νέου μοντέλου υλοποίησης με την απαίτηση υποβολής συμπληρωματικών εκθέσεων για την παρακολούθηση και την αξιολόγηση.

Κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής σχετικά με περαιτέρω μέτρα για την προστασία του προϋπολογισμού της Ένωσης από απάτες και παρατυπίες, με την απαίτηση γενικευμένης εφαρμογής ενός ενιαίου εργαλείου για την εξόρυξη δεδομένων στο πλαίσιο της Κοινής Γεωργικής Πολιτικής

Το Συμβούλιο και το Ευρωπαϊκό Κοινοβούλιο δεσμεύονται, σε συνέχεια έκθεσης της Επιτροπής έως το 2025 για την αξιολόγηση της χρήσης του ενιαίου εργαλείου εξόρυξης δεδομένων και της διαλειτουργικότητάς του με σκοπό τη γενικευμένη χρήση του από τα κράτη μέλη, να εξετάσουν πρόταση σχετικά με την υποχρεωτική χρήση εργαλείου εξόρυξης δεδομένων στα κράτη μέλη.

Δήλωση της Επιτροπής σχετικά με τους οργανισμούς πιστοποίησης στο πλαίσιο της Κοινής Γεωργικής Πολιτικής

Η Επιτροπή σημειώνει την προσθήκη νέας αιτιολογικής σκέψης 13 στον κανονισμό (ΕΕ) 2021/2116 του Ευρωπαϊκού Κοινοβουλίου και του Συμβουλίου σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής, όσον αφορά την κοινοποίηση πληροφοριών σχετικά με τους οργανισμούς πιστοποίησης που έχουν οριστεί. Η Επιτροπή λαμβάνει πληροφορίες από τα κράτη μέλη σχετικά με τον ορισμό δημόσιων και ιδιωτικών οργανισμών πιστοποίησης και τηρεί επικαιροποιημένο μητρώο των εν λόγω οργανισμών για σκοπούς παρακολούθησης. Η Επιτροπή υπενθυμίζει τη δέσμευσή της να κοινοποιεί ετησίως στο Κοινοβούλιο τον κατάλογο των οργανισμών πιστοποίησης που έχουν οριστεί.

Δήλωση της Επιτροπής σχετικά με τις αποδεσμεύσεις του ΕΓΤΑΑ στο πλαίσιο της Κοινής Γεωργικής Πολιτικής

Η Επιτροπή επιβεβαιώνει ότι, εάν υπάρχει κίνδυνος αποδέσμευσης της χρηματοδότησης του ΕΓΤΑΑ, οι σχετικές υπηρεσίες της Επιτροπής αποστέλλουν επιστολή στις αρχές των κρατών μελών προκειμένου να τις προειδοποιήσουν εγκαίρως για τον εν λόγω κίνδυνο πριν από την εφαρμοστέα προθεσμία για την αυτόματη αποδέσμευση. Σκοπός της επιστολής αυτής είναι να ενθαρρυνθεί η αύξηση της απορρόφησης της χρηματοδότησης του ΕΓΤΑΑ και να διερευνηθεί από κοινού με τα κράτη μέλη με ποιον τρόπο μπορεί να επιτευχθεί αυτό.

Η Επιτροπή καταβάλλει προσπάθειες προκειμένου να αποφεύγονται οι αποδεσμεύσεις ακόμη και όταν συντρέχουν ειδικές περιστάσεις. Για τον σκοπό αυτό, θα εφαρμοστούν πλήρως οι σχετικοί κανόνες του κανονισμού (ΕΕ) 2021/2116 του Ευρωπαϊκού Κοινοβουλίου και του Συμβουλίου σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής για τη διακοπή της περιόδου αποδεσμεύσεων σε περίπτωση εν εξελίξει δικαστικών διαδικασιών ή διοικητικών προσφυγών. Επιπλέον, θα τηρηθεί πλήρως, ιδίως, ο κανόνας της μη εφαρμογής αποδεσμεύσεων σε περίπτωση που οι δημοσιονομικές δεσμεύσεις δεν χρησιμοποιήθηκαν λόγω ανωτέρας βίας, με σοβαρές συνέπειες για την εφαρμογή των στρατηγικών σχεδίων της ΚΓΠ.

Δήλωση της Επιτροπής σχετικά με την ομαδοποίηση των εξουσιοδοτήσεων στο πλαίσιο της Κοινής Γεωργικής Πολιτικής

Η Επιτροπή υπενθυμίζει τη δέσμευσή της να τηρήσει τη διοργανική συμφωνία της 13ης Απριλίου 2016 για τη βελτίωση του νομοθετικού έργου. Το σημείο 31 της εν λόγω συμφωνίας αναφέρει ότι, υπό τον όρο ότι η Επιτροπή παρέχει αντικειμενικές αιτιολογήσεις βάσει της ουσιαστικής σχέσης μεταξύ δύο ή περισσοτέρων εξουσιοδοτήσεων που περιλαμβάνονται σε μια ενιαία νομοθετική πράξη, οι εξουσιοδοτήσεις μπορούν να ομαδοποιούνται. Οι διαβουλεύσεις κατά την προετοιμασία κατ’ εξουσιοδότηση πράξεων μπορούν επίσης να χρησιμεύσουν για να υποδείξουν ποιες αναθέσεις εξουσίας θεωρείται ότι συνδέονται με ουσιώδη σχέση.

Δήλωση της Επιτροπής σχετικά με περαιτέρω μέτρα για την προστασία του προϋπολογισμού της ΕΕ από απάτες και παρατυπίες, με απαίτηση για την υποχρεωτική χρήση ενιαίου εργαλείου εξόρυξης δεδομένων το οποίο παρέχει η Επιτροπή

Σύμφωνα με τα σημεία 30 έως 33 της διοργανικής συμφωνίας μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων, η Επιτροπή πρέπει να διαθέσει ένα ολοκληρωμένο και διαλειτουργικό σύστημα πληροφόρησης και παρακολούθησης, το οποίο θα περιλαμβάνει ένα ενιαίο εργαλείο εξόρυξης δεδομένων και βαθμολόγησης κινδύνου, για την πρόσβαση στα απαιτούμενα δεδομένα και την ανάλυσή τους, με απώτερο στόχο τη γενικευμένη εφαρμογή από τα κράτη μέλη. Επιπλέον, τα τρία θεσμικά όργανα συμφώνησαν να συνεργαστούν καλόπιστα, καθ’ όλη τη διάρκεια της νομοθετικής διαδικασίας που αφορά τις σχετικές βασικές πράξεις, για να διασφαλιστεί ότι θα δοθεί συνέχεια στα συμπεράσματα του Ευρωπαϊκού Συμβουλίου του Ιουλίου του 2020 ως προς το θέμα αυτό.

Η Επιτροπή εκφράζει την ικανοποίησή της για τις νέες διατάξεις στα άρθρα του οριζόντιου κανονισμού, οι οποίες προβλέπουν την υποχρέωση για την Επιτροπή να καταστήσει διαθέσιμο ένα ενιαίο εργαλείο εξόρυξης δεδομένων, καθώς και για τις διατάξεις που αφορούν τη δημοσίευση δεδομένων για τις ομάδες. Ωστόσο, η προσέγγιση που συμφωνήθηκε από τους συννομοθέτες για την ΚΓΠ δεν αντικατοπτρίζει δεόντως την επιθυμητή φιλοδοξία και το πνεύμα της διοργανικής συμφωνίας. Εντούτοις, η Επιτροπή επισημαίνει ότι, όπως και στη συμφωνία για τον κανονισμό περί κοινών διατάξεων, η χρήση του εργαλείου από τα κράτη μέλη δεν είναι υποχρεωτική. Ως εκ τούτου, σύμφωνα με τη δήλωση της Επιτροπής σχετικά με τη συμφωνία που επιτεύχθηκε από τους συννομοθέτες στον κανονισμό περί κοινών διατάξεων, η Επιτροπή θεωρεί ότι η συμφωνία που επιτεύχθηκε από τους συννομοθέτες για την ΚΓΠ στο άρθρο 59 παράγραφος 2 (Προστασία των οικονομικών συμφερόντων της Ένωσης) σχετικά με τη χρήση ενός ενιαίου εργαλείου εξόρυξης δεδομένων και στο άρθρο 98 (Διαφάνεια) σχετικά με τη συλλογή και δημοσίευση δεδομένων για τις ομάδες δεν επαρκεί για να ενισχύσει την προστασία του προϋπολογισμού της Ένωσης από απάτες και παρατυπίες και για να διασφαλίσει αποτελεσματικούς ελέγχους σε περιπτώσεις σύγκρουσης συμφερόντων, παρατυπιών, διπλής χρηματοδότησης, καθώς και αξιόποινης κατάχρησης των κονδυλίων. Κατά συνέπεια, η Επιτροπή χαιρετίζει επίσης την κοινή δήλωση των τριών θεσμικών οργάνων σχετικά με το ενιαίο εργαλείο εξόρυξης δεδομένων.

Κοινή δήλωση του Ευρωπαϊκού Κοινοβουλίου και της Επιτροπής σχετικά με την ετήσια παρακολούθηση των επιδόσεων στο πλαίσιο της Κοινής Γεωργικής Πολιτικής

Το Ευρωπαϊκό Κοινοβούλιο και η Επιτροπή υπενθυμίζουν ότι, ενόψει του νέου μοντέλου υλοποίησης και του πλαισίου επιδόσεων που πρόκειται να θεσπιστεί στο πλαίσιο της Κοινής Γεωργικής Πολιτικής (ΚΓΠ) για την περίοδο 2023-2027, οι ετήσιες εκθέσεις επιδόσεων, η ετήσια παρακολούθηση και η διετής επανεξέταση των επιδόσεων έχουν μεγάλη σημασία για την τήρηση των φιλόδοξων στόχων που ορίζονται στα στρατηγικά σχέδια της ΚΓΠ.

Στο πλαίσιο αυτό, το Ευρωπαϊκό Κοινοβούλιο και η Επιτροπή συμφωνούν ότι η Επιτροπή πρέπει να υποβάλλει ετήσια έκθεση στο Ευρωπαϊκό Κοινοβούλιο, και συγκεκριμένα στην Επιτροπή Γεωργίας και Ανάπτυξης της Υπαίθρου, σχετικά με την πρόοδο όσον αφορά την ετήσια παρακολούθηση των επιδόσεων.

Δήλωση του Ευρωπαϊκού Κοινοβουλίου σχετικά με την εφαρμογή και τη διαφάνεια της Κοινής Γεωργικής Πολιτικής

Το νέο νομικό πλαίσιο της Κοινής Γεωργικής Πολιτικής (ΚΓΠ) περιλαμβάνει ενισχυμένη ευελιξία για τα κράτη μέλη κατά τον σχεδιασμό και την εφαρμογή των εθνικών στρατηγικών σχεδίων. Αυτό επιτρέπει την προσαρμογή στις τοπικές ανάγκες, ενώ παράλληλα εξακολουθεί να διασφαλίζει ότι οι τελικοί δικαιούχοι πληρούν τους γενικούς όρους επιλεξιμότητας. Το νέο μοντέλο υλοποίησης, το οποίο εισάγει μια προσέγγιση με βάση τις επιδόσεις, περιλαμβάνει επίσης σημαντική μεταβίβαση αρμοδιοτήτων από το επίπεδο της Ένωσης στις εθνικές διοικήσεις όσον αφορά τη διαχείριση και τον έλεγχο των γεωργικών ταμείων της Ένωσης.

Το Ευρωπαϊκό Κοινοβούλιο θεωρεί ότι η διοργανική συμφωνία που επιτεύχθηκε μεταξύ των συννομοθετών περιέχει τις αναγκαίες διασφαλίσεις για την πρόληψη των κινδύνων που εντοπίστηκαν για την ορθή εφαρμογή των εγκριθέντων από την Επιτροπή εθνικών στρατηγικών σχεδίων των κρατών μελών. Το Ευρωπαϊκό Κοινοβούλιο θα παρακολουθεί στενά την υλοποίηση των εγκριθέντων από την Επιτροπή εθνικών στρατηγικών σχεδίων από τα κράτη μέλη και θα ασκεί πλήρως τον ρόλο που του αναθέτουν οι Συνθήκες και οι κανονισμοί της ΚΓΠ όσον αφορά την εποπτεία των εργασιών της Επιτροπής.

Το Ευρωπαϊκό Κοινοβούλιο φρονεί ότι ο κανονισμός (ΕΕ) 2021/2116 του Ευρωπαϊκού Κοινοβουλίου και του Συμβουλίου σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής διασφαλίζει την αποτελεσματική προστασία των οικονομικών συμφερόντων της Ένωσης, συμπεριλαμβανομένης της συλλογής και της δημοσίευσης δεδομένων σχετικά με ομάδες που εγγυώνται τη διενέργεια αποτελεσματικών ελέγχων σχετικά με συγκρούσεις συμφερόντων, παρατυπίες, ζητήματα διπλής χρηματοδότησης και κατάχρηση κονδυλίων για εγκληματικούς σκοπούς. Ενόψει της χρήσης ενός ενιαίου εργαλείου εξόρυξης δεδομένων στα κράτη μέλη, το Ευρωπαϊκό Κοινοβούλιο επικροτεί τη δέσμευση να εξεταστεί πρόταση για την υποχρεωτική χρήση του σε όλα τα κράτη μέλη, κατόπιν έκθεσης της Επιτροπής που θα αξιολογεί τη χρήση του και τη διαλειτουργικότητά του και η οποία θα πρέπει να έχει ολοκληρωθεί έως το 2025.

---

(1)  EE L 435 της 6.12.2021, σ. 187.

---

| 6.12.2021 | EL | Επίσημη Εφημερίδα της Ευρωπαϊκής Ένωσης | C 488/6 |
| --- | --- | --- | --- |

6.12.2021

EL

Επίσημη Εφημερίδα της Ευρωπαϊκής Ένωσης

C 488/6

---

Δηλώσεις σχετικά με τον κανονισμό (ΕΕ) 2021/2117 του Ευρωπαϊκού Κοινοβουλίου και του Συμβουλίου, της 2ας Δεκεμβρίου 2021, σχετικά με την τροποποίηση των κανονισμών (ΕΕ) αριθ. 1308/2013 για τη θέσπιση κοινής οργάνωσης των αγορών γεωργικών προϊόντων, (ΕΕ) αριθ. 1151/2012 για τα συστήματα ποιότητας των γεωργικών προϊόντων και των τροφίμων, (ΕΕ) αριθ. 251/2014 για τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αρωματισμένων αμπελοοινικών προϊόντων και (ΕΕ) αριθ. 228/2013 για τον καθορισμό ειδικών μέτρων για τη γεωργία στις εξόχως απόκεντρες περιοχές της Ένωσης (1)

(2021/C 488/03)

Κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής σχετικά με την προορατική δέσμευση σε πολυμερές επίπεδο όσον αφορά την εφαρμογή των υγειονομικών και περιβαλλοντικών προτύπων της ΕΕ στα εισαγόμενα γεωργικά προϊόντα

Το Ευρωπαϊκό Κοινοβούλιο, το Συμβούλιο και η Επιτροπή αναγνωρίζουν την ανάγκη να επιδιωχθεί μεγαλύτερη συνοχή μεταξύ των υγειονομικών και περιβαλλοντικών προτύπων που ισχύουν για τα γεωργικά προϊόντα στην Ευρωπαϊκή Ένωση και εκείνων που εφαρμόζονται στα εισαγόμενα γεωργικά προϊόντα, σύμφωνα με τους διεθνείς εμπορικούς κανόνες. Προκειμένου να αντιμετωπιστούν ζητήματα βιώσιμης ανάπτυξης, ιδίως η κλιματική αλλαγή και η απώλεια βιοποικιλότητας, που αποτελούν ζητήματα παγκόσμιας κλίμακας, και να ικανοποιηθούν οι προσδοκίες των πολιτών για υψηλότερης ποιότητας και πιο βιώσιμα τρόφιμα, η Ευρωπαϊκή Ένωση συνεχώς βελτιώνει τα πρότυπα αυτά εδώ και πολλά χρόνια. Η Ευρωπαϊκή Πράσινη Συμφωνία και οι τομεακές στρατηγικές της, συμπεριλαμβανομένης της ανακοίνωσης της Επιτροπής σχετικά με τη στρατηγική «Από το αγρόκτημα στο πιάτο», επιδιώκουν την επίτευξη αυτού του στόχου και θα οδηγήσουν σε περαιτέρω αναβάθμιση των εν λόγω προτύπων που εφαρμόζονται εντός της ΕΕ, μεταξύ άλλων, κατά περίπτωση, για εισαγόμενα προϊόντα.

Το Ευρωπαϊκό Κοινοβούλιο, το Συμβούλιο και η Επιτροπή αναγνωρίζουν την ανάγκη προορατικής δέσμευσης σε πολυμερές επίπεδο για την ενίσχυση της φιλοδοξίας όσον αφορά τους διεθνείς περιβαλλοντικούς στόχους κατά την επιβολή και τη βελτίωση των διεθνών εμπορικών κανόνων. Όπως αναφέρεται στην ανακοίνωση της Επιτροπής για την επισκόπηση της εμπορικής πολιτικής, είναι επίσης σκόπιμο η Ευρωπαϊκή Ένωση, υπό ορισμένες προϋποθέσεις, όπως ορίζονται από τους κανόνες του ΠΟΕ, να απαιτεί τη συμμόρφωση των εισαγόμενων γεωργικών προϊόντων με ορισμένες απαιτήσεις παραγωγής ώστε να διασφαλίζεται η αποτελεσματικότητα των προτύπων υγείας, καλής μεταχείρισης των ζώων και περιβάλλοντος που ισχύουν για τα γεωργικά προϊόντα στην Ευρωπαϊκή Ένωση και να επιτυγχάνεται η συνεισφορά στην πλήρη υλοποίηση των ανακοινώσεων της Ευρωπαϊκής Πράσινης Συμφωνίας και της στρατηγικής «Από το αγρόκτημα στο πιάτο». Δεδομένης της σημασίας που έχει η αγορά της στο διεθνές εμπόριο, η Ευρωπαϊκή Ένωση μπορεί να χρησιμοποιήσει την ικανότητα μόχλευσης που διαθέτει για την αναβάθμιση των υγειονομικών και περιβαλλοντικών προτύπων σε παγκόσμιο επίπεδο και, κατ’ αυτόν τον τρόπο, να συμβάλει στην επίτευξη διεθνών περιβαλλοντικών στόχων, όπως αυτοί της συμφωνίας του Παρισιού.

Το Ευρωπαϊκό Κοινοβούλιο, το Συμβούλιο και η Επιτροπή εκφράζουν την ικανοποίησή τους για την ευρύτερη προσέγγιση που προτείνεται στην επισκόπηση της εμπορικής πολιτικής, όσον αφορά την ανάγκη για μεγαλύτερη δέσμευση σε πολυμερές επίπεδο με στόχο την αντιμετώπιση βασικών ζητημάτων, όπως τα στρατηγικά αποθέματα, ιδίως επειδή τα τρόφιμα αποτελούν βασικό αγαθό. Η βελτίωση της παγκόσμιας επισιτιστικής ασφάλειας συνεπάγεται μείωση της αστάθειας στις γεωργικές αγορές μέσω μεγαλύτερης συνεργασίας σε πολυμερές επίπεδο που υπερβαίνει τη μείωση των στρεβλώσεων της αγοράς, η οποία αποτελεί αναγκαίο αλλά όχι επαρκή παράγοντα για τη σταθεροποίηση των διεθνών αγορών.

Κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής σχετικά με τις διατάξεις της ΚΟΑ όσον αφορά τον κλάδο της ζάχαρης στην ΕΕ

Το Ευρωπαϊκό Κοινοβούλιο, το Συμβούλιο και η Επιτροπή αναγνωρίζουν τις συναρτώμενες με την κατάργηση των ποσοστώσεων ζάχαρης τον Οκτώβριο του 2017 δυσκολίες που αντιμετωπίζει ο κλάδος της ζάχαρης, οι οποίες συνίστανται σε αστάθεια στις διεθνείς αγορές, στασιμότητα της κατανάλωσης και φθίνουσα παραγωγή ζαχαρότευτλων και ζάχαρης. Η κατάσταση αυτή αποτελεί πηγή ανησυχιών για τον κλάδο της ζάχαρης στην ΕΕ.

Η επικρατούσα σήμερα κατάσταση στον κλάδο και οι στρατηγικές προσαρμογής του θα αξιολογηθούν διεξοδικά στο πλαίσιο μελέτης που θα υποβληθεί το φθινόπωρο του 2021. Η μελέτη θα αναλύσει τα διαθέσιμα ευρωπαϊκά και εθνικά εργαλεία πολιτικής για τον κλάδο της ζάχαρης, τους αντίστοιχους ρόλους του ιδιωτικού τομέα και των δημόσιων οργανισμών στην αντιμετώπιση των μεγάλων κινδύνων για τον κλάδο και θα προσδιορίσει πιθανές στρατηγικές για τη βελτίωση της ανθεκτικότητας του ευρωπαϊκού κλάδου ζάχαρης.

Το Ευρωπαϊκό Κοινοβούλιο, το Συμβούλιο και η Επιτροπή θα εξετάσουν τυχόν κατάλληλες μελλοντικές εξελίξεις πολιτικής υπό το φως των συναχθέντων στο πλαίσιο της εν λόγω μελέτης βασικών πορισμάτων και συμπερασμάτων. Οι μελλοντικές αυτές εξελίξεις πολιτικής θα μπορούσαν να περιλαμβάνουν κάθε σχετική ρυθμιστική και μη ρυθμιστική πρωτοβουλία που σχετίζεται με μέσα διαχείρισης των αγορών και των κρίσεων, τη διαφάνεια της αγοράς στην αλυσίδα εφοδιασμού ζάχαρης, τις συμβατικές σχέσεις μεταξύ καλλιεργητών και παραγωγών ζάχαρης, το διεθνές εμπόριο και την εξέλιξη της βιοοικονομίας.

Κοινή δήλωση του Ευρωπαϊκού Κοινοβουλίου και του Συμβουλίου σχετικά με την εφαρμογή των υγειονομικών και περιβαλλοντικών προτύπων της ΕΕ στα εισαγόμενα γεωργικά προϊόντα

Το Ευρωπαϊκό Κοινοβούλιο και το Συμβούλιο καλούν την Επιτροπή να υποβάλει, το αργότερο τον Ιούνιο του 2022, έκθεση που θα περιλαμβάνει αξιολόγηση του σκεπτικού και της νομικής σκοπιμότητας της εφαρμογής των υγειονομικών και περιβαλλοντικών προτύπων της ΕΕ (συμπεριλαμβανομένων των προτύπων καλής μεταχείρισης των ζώων, καθώς και των διαδικασιών και μεθόδων παραγωγής) στα εισαγόμενα γεωργικά προϊόντα και γεωργικά προϊόντα διατροφής, καθώς και να προσδιορίσει τις συγκεκριμένες πρωτοβουλίες με στόχο τη διασφάλιση μεγαλύτερης συνέπειας στην εφαρμογή των προτύπων, σύμφωνα με τους κανόνες του ΠΟΕ. Η έκθεση αυτή θα πρέπει να καλύπτει όλους τους σχετικούς τομείς δημόσιας πολιτικής, συμπεριλαμβανομένων —μεταξύ άλλων— της κοινής γεωργικής πολιτικής, της πολιτικής για την υγεία και την ασφάλεια των τροφίμων, της περιβαλλοντικής πολιτικής και της κοινής εμπορικής πολιτικής.

Δήλωση της Επιτροπής σχετικά με την επανεξέταση των ανοχών κατά την εισαγωγή και των ανώτατων ορίων καταλοίπων (ΑΟΚ) του Codex

Η Ευρωπαϊκή Επιτροπή θα εξακολουθήσει να διασφαλίζει ότι, έπειτα από ενδελεχή αξιολόγηση των διαθέσιμων επιστημονικών πληροφοριών για τις δραστικές ουσίες, στο πλαίσιο είτε των διαδικασιών βάσει του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου (2) είτε των διαδικασιών βάσει του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (3) και σύμφωνα με τους κανόνες του ΠΟΕ, οι ανοχές κατά την εισαγωγή και τα ανώτατα όρια καταλοίπων του Codex (CXL) αξιολογούνται και επανεξετάζονται για τις δραστικές ουσίες που δεν είναι εγκεκριμένες ή που δεν είναι πλέον εγκεκριμένες στην ΕΕ, έτσι ώστε τυχόν κατάλοιπα στα τρόφιμα ή στις ζωοτροφές να μην παρουσιάζουν κανέναν κίνδυνο για τους καταναλωτές. Πέρα από τις πτυχές της υγείας και της ορθής γεωργικής πρακτικής που εξετάζονται επί του παρόντος, η Επιτροπή θα λαμβάνει επίσης υπόψη περιβαλλοντικές ανησυχίες παγκόσμιου χαρακτήρα σύμφωνα με τους κανόνες του ΠΟΕ κατά την αξιολόγηση των αιτήσεων ανοχής κατά την εισαγωγή ή κατά την επανεξέταση των ανοχών κατά την εισαγωγή για τις δραστικές ουσίες που δεν είναι πλέον εγκεκριμένες στην ΕΕ. Η παρουσίαση από την Επιτροπή της πρότασης για νομοθετικό πλαίσιο για βιώσιμα συστήματα τροφίμων θα αποτελέσει σημαντικό πρόσθετο βήμα προς την πλήρη επίτευξη αυτής της φιλοδοξίας, σύμφωνα με τους στόχους της Πράσινης Συμφωνίας.

Δήλωση της Επιτροπής σχετικά με τη διατροφική επισήμανση και την επισήμανση των συστατικών του οίνου και των αρωματισμένων αμπελοοινικών προϊόντων

Η Επιτροπή θεωρεί ότι τα προϊόντα με περιεκτικότητα σε αλκοόλη 1,2 % και μικρότερη κατ’ όγκο θα πρέπει να εξακολουθήσουν να ρυθμίζονται από τον κανονισμό σχετικά με την παροχή πληροφοριών για τα τρόφιμα στους καταναλωτές (κανονισμός ΠΤΚ) και επιφυλάσσεται του δικαιώματός της να επανέλθει στο νομικό πλαίσιο για την επισήμανση του οίνου επί τη ευκαιρία της επικείμενης πρωτοβουλίας για την επισήμανση όλων των αλκοολούχων ποτών στο πλαίσιο του σχεδίου της ΕΕ για την καταπολέμηση του καρκίνου.

Η Επιτροπή θεωρεί επίσης ότι ο υφιστάμενος συμβιβασμός σχετικά με την επισήμανση του οίνου και των αρωματισμένων αμπελοοινικών προϊόντων όσον αφορά τον κατάλογο των συστατικών και τη διατροφική δήλωση δεν μπορεί να θεωρηθεί ότι δημιουργεί προηγούμενο για μελλοντικές νομοθετικές προτάσεις και διαπραγματεύσεις, και επιφυλάσσεται του δικαιώματός της να ευθυγραμμίσει τις απαιτήσεις επισήμανσης για όλους τους οίνους με το σχέδιο της ΕΕ για την καταπολέμηση του καρκίνου.

---

(1)  EE L 435 της 6.12.2021, σ. 262.

(2)  Κανονισμός (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (ΕΕ L 309 της 24.11.2009, σ. 1).

(3)  Κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα η πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1).

---